Diari Oficial de la Generalitat Valenciana


Sumari del DOGV 8063, del 15-06-2017 (2017/4333)

Notificació de la sentència dictada en el procediment de divorci contenciós número 1096/2015.
---------------------------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4333


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1096/2015. [2017/4333]  
Família, divorci contenciós número 001096/2015  
De: Werner Lorenzo Lorenz.  
Procurador: Constantino Manuel Gutiérrez Sarmiento.  
Contra: Marina Alexandrovna Remizova.  
Procurador/a: -  
En el procediment a què es fa referència s'ha dictat la resolució que, literalment, diu així:  
  
«Sentencia número 238/2016  
Orihuela, 5 d'octubre de 2016  
Francisca Isabel Fernández Zapata, magistrada del Jutjat de Primera Instància número 4 d'aquesta ciutat i partit, he vist aquestes actuacions de divorci que, amb el número 1096/2015, s'han tramitat en aquest jutjat a instàncies de Werner Lorenzo Lorenz, representat pel procurador el senyor Gutiérrez Sarmiento, substituït pel senyor Cerezo Mula, i assistit per la lletrada la senyora Moreno Piñol, contra Marina Alexandrovna Remizova, declarada en rebel·lia, sense la intervenció del Ministeri Fiscal, sobre la base dels següents:  
Antecedents de fet  
Primer. El procurador esmentat va presentar una demanda de divorci en què, després d'al·legar els fets i fonaments jurídics que estimava aplicables, acabava amb la petició que es declarara dissolt el matrimoni amb les mesures que li són inherents; una vegada admesa a tràmit la demanda i traslladada aquesta al cònjuge demandat perquè la contestara en el termini de 20 dies, cosa que no va fer, aquest va ser declarat en situació de rebel·lia processal.  
Segon. A l'acte del judici va comparéixer l'actor i es van practicar les proves proposades i admeses amb el resultat que consta en el suport audiovisual, i les actuacions van quedar concluses per a sentència.  
Tercer. En la tramitació d'aquest procediment s'han respectat les prescripcions legals.  
Fonaments jurídics  
Primer. L'article 81 del Codi Civil estableix com a causa de separació i divorci haver transcorregut més de tres mesos des de la celebració del matrimoni, tant en els supòsits contenciosos com consensuals, per la qual cosa, atés que ha transcorregut en excés aquest termini, pertoca accedir al divorci sol·licitat.  
Segon. En matèria de costes, i de conformitat al que disposa l'article 394 de la Llei d'enjudiciament civil, no és procedent fer cap pronunciament.  
Vistos els preceptes legals esmentats i tots els altres que hi són aplicables de manera general i pertinent,  
Dispositiva  
Estime la demanda de divorci presentada per la representació processal de Werner Lorenzo Lorenz contra Marina Alexandrovna Remizova, en rebel·lia, i:  
1. Declare dissolt el matrimoni celebrat entre ambdós cònjuges el dia 23 d'agost de 2013, atés que concorre causa legal de divorci.  
2. No faig un pronunciament exprés pel que fa a les costes.  
Una vegada siga ferma aquesta resolució, comuniqueu-la a l'encarregat del registre civil on conste inscrit el matrimoni.  
Notifiqueu aquesta sentència a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies davant d'aquest jutjat, del qual, si escau, coneixerà l'Audiència Provincial d'Alacant.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada en el dia de hui per la magistrada jutgessa que l'ha dictada, mentre celebrava audiència pública. En done fe»  
  
I com a conseqüència del parador ignorat de Marina Alexandrovna Remizova, estenc aquesta cèdula perquè valga de notificació.  
  
  
Orihuela, 8 de març de 2017.- El secretari judicial: Pedro Javier García Martínez.